CELEX: 62015FN0063
Language: et
Date: 2015-04-23 00:00:00
Title: Kohtuasi F-63/15: 23. aprillil 2015 esitatud hagi – ZZ versus Siseturu Ühtlustamise Amet

6.7.2015   
            
            
               ET
            
            
               Euroopa Liidu Teataja
            
            
               C 221/28
            
         23. aprillil 2015 esitatud hagi – ZZ versus Siseturu Ühtlustamise Amet
   (Kohtuasi F-63/15)
   (2015/C 221/38)
   Kohtumenetluse keel: saksa
   
      Pooled
   
   
      Hageja: ZZ (esindaja: Rechtsanwalt Heinrich Tettenborn)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Hagi ese ja sisu
   
   Nõue tühistada kostja 4. juuni 2014. aasta otsus lõpetada vastavalt hageja teenistuslepingu klauslile see leping.
   
      Hageja nõuded
   
   
               —
            
            
               tühistada Siseturu Ühtlustamise Ameti 4. juuni 2014. aasta kirjas edastatud otsus, mille kohaselt lõpeb hageja kui ühtlustamisameti ajutise töötaja leping 4. juunil 2014 algava kuuekuulise etteteatamistähtaja lõppedes;
            
         
               —
            
            
               mõista Siseturu Ühtlustamise Ametilt välja hageja kasuks vastavalt kohtu äranägemisele mõistliku suurusega kahjuhüvitis hagejale esimeses nõudes nimetatud otsusega tekitatud moraalse ja mittevaralise kahju hüvitamiseks;
            
         
               —
            
            
               kohustada Siseturu Ühtlustamise Ametit ennistama hagejat teenistusse, taastades täies ulatuses tema need edutamise astmed, millele ta oleks pidevalt teenistuses olles jõudnud; hüvitada hagejale kogu tekkinud varaline kahju, eelkõige maksta välja kõik maksmata jäänud summad ning hüvitada kogu ülejäänud Siseturu Ühtlustamise Ameti poolt tema õigusvastase käitumisega hagejale tekitatud varaline kahju (millest arvatakse maha saadud töötuhüvitis);
            
         
               —
            
            
               teise võimalusena juhul, kui eeltoodud olukorras ei toimu õiguslikel või faktilistel asjaoludel hageja teenistusse ennistamist ja/või senistel tingimustel teenistussuhte jätkamist, mõista Siseturu Ühtlustamise Ametilt välja hageja tegevuse õigusvastase lõpetamisega talle tekitatud varalise kahju hüvitamiseks hüvitis, mille suurus katab selle vahe, mis hagejal on tegelikult oodatav kogu edasine sissetulek võrreldes sellega, milline kogu edasine sissetulek oleks tal olnud siis, kui leping kestaks edasi; seejuures võetakse arvesse pensioni ja muid makseid.
            
         
               —
            
            
               mõista kohtukulud välja Siseturu Ühtlustamise Ametilt.